શાળાના શિક્ષકો શાળાના બાળકોને આર્થિક મદદ તો કરે જ છે પરંતુ આર્થિક રીતે સદ્ધર વ્યક્તિઓની મુલાકાત કરી તેમની શાળાની પરિસ્થિતિથી વાકેફ કરી સહાય મેળવવાનો પ્રયત્ન કરતા રહે છે. શાળાના શિક્ષક શ્રી નિલેશભાઈ પટેલ પણ વેકેશન દરમ્યાન તેમની જ સોસાયટીમાં રહેતા તેમના મિત્ર અને સેવાભાવી શ્રી વિજયભાઈ જાદવને મળ્યા અને તેમને શાળાના પર્યાવરણથી માહિતગાર કર્યા તેમને શાળાની પરિસ્થિતિ જાણી તરત જ શાળાના બાળકોને મદદ કરવા તૈયાર થઇ ગયા. તેઓશ્રી હાલ સયાજીપુરા, વડોદરાના રહેવાસી છે. તેઓશ્રી એ ધોરણ ૩ થી ૮ ના ૨૪૦ બાળકોને તમામ વિષયના સાત - સાત ફૂલસ્કેપ ચોપડા અને નિબંધ લખવા માટે ત્રણ - ત્રણ નોટ લાવી આપી. તથા જરૂર પડ્યે ફરીથી મદદ કરવાની પણ તત્પરતા દાખવી.